Lions se boulers, kolwers gedy | Netwerk24
Toeskouers welkom by Amerikaanse Opes
Die Amerikaanse Gholfvereniging (USGA) het bevestig 'n beperkte getal toeskouers sal by die Amerikaanse Ope vir mans en vroue toegelaat word wat in Junie in Kalifornië plaasvind.
Spelers 'op' weens Covid-beperkinge
'Meeste van ons ervaar probleme met ingesteldheid en motivering.'
Absa se aandeelprys val ná nuus oor hoof
Absa se aandeelprys het Dinsdagoggend met tot 4,4% geval nadat daar bekend gemaak is die bank se betreklik nuwe baas gaan uittree.
Daniel Mminele gaan bedank by Absa
Daniel Mminele, uitvoerende hoof van Absa, gaan waarskynlik bedank.
Attacq se winkel-app is hier
Die eienaar van die Mall of Africa het Dinsdag sy nuwe inkopie-app, SHôPING, bekend gestel.
'n Ruiter moet waak teen die horingslange
'N Swartgallige lewensuitkyk is iets wat ek niemand toewens nie. Om elke dag op te staan met 'n verdoemenis wat oor jou hang, moet 'n foltering wees.
Die dag toe ons buurt in 'n inferno verander het
Watter stukkie van jou lewe en jou geskiedenis pak jy op? Jou ma se as of Krokkie die krokodil? Willemien Brümmer vertel van die dag toe hul buurt byna deur die vlamme uitgewis is.
April, wat ruik na heuninggras en vrugteskil
Ons is midde-in die digter se maand.
Nasionale Lotery maak beursie vir kunste oop
Organisasies in die kunste-, kultuur- en erfenissektor kan danksy die Nasionale Lotery-kommissie (NLC) weer aansoek doen om finansiering van tot R10 miljoen per projek.
LUISTER: Jack & June sing nou in Afrikaans
Die sangpaar Jack & June, wat bestaan uit die egpaar Jacqueline Tolken en Peter Hoven, het vir die eerste keer sedert die groep se ontstaan in 2016 'n Afrikaanse enkelsnit uitgereik.
Fanie Viljoen kry Tienie Holloway-prys
Die Tienie Holloway-prys, wat toegeken is aan die Bloemfonteinse skrywer Fanie Viljoen vir Die dag toe die draak kom, onderstreep die belangrikheid daarvan om te skryf oor maatskaplike kwessies wat tieners raak.
Lions se boulers, kolwers gedy
Deur Tinus van Staden 01 Maart 2021 18:46
In krieket is daar 'n gesegde – kolwers wen wedstryde, boulers wen reekse.
Die Lions was verlede week die vergestalting van dié reël in hul opmars na die titel in die plaaslike T20-reeks in Durban.
Die Lions vier hul oorwinning in die eindstryd van die T20-reeks. Foto: Gallo Images
"Die boulers was skitterend in elke wedstryd en die kolwers het later in die reeks tot hul reg gekom," het Temba Bavuma, die Lions se kaptein, gesê nadat hulle Sondag se eindstryd teen die Dolphins met vyf paaltjies gewen het.
"Die boulers was die ruggraat van die span. Om trofeë te wen, het jy 'n goeie boulaanval nodig en die feit dat ons gewen het, bewys dat ons dít gehad het."
Die Lions se Sisanda Magala het die reeks afgesluit met die meeste slagoffers, 13. Kagiso Rabada was in die gesamentlike derde plek met nege paaltjies. Beuran Hendricks en Bjorn Fortuin was net-net agter hulle met sewe slagoffers elk.
Die Lions spog wel ook met die voorste drie lopiemakers – Reeza Hendricks (257), Temba Bavuma (216) en Rassie van der Dussen (167).
Daarom, sê Rabada, was dit 'n volslae spanpoging.
"Die kolwers én die boulers het hul deel gedoen. Kyk na die kolwers – Temba het lopies gekry, Reeza het lopies gekry, Rassie het lopies gekry. Ricky (Ryan Rickelton) het 'n taai reeks gehad, maar hy sal terugslaan. Dan het Wiaan (Mulder) nou twee agtereenvolgende wedstryde vir ons deurgesien teen die einde," sê Rabada, wat 3/12 in die eindstryd platgetrek het.
"Onder die boulers is al ons naatboulers onder die top-ouens wat die aantal paaltjies betref en ons het baie goeie draaiers. Dit was 'n spanpoging om goed te vertoon in toestande wat nie maklik is nie."
Rabada het dit geniet om vir die eerste keer in 'n lang ruk weer vir die Lions te speel.
"Ek wou regtig graag in die reeks speel, sodat ek weer op dreef kon kom. Ek wou ook graag weer vir die Lions speel, want ek het lanklaas vir hulle gespeel.
"Dit was 'n ongelooflike ervaring om saam met my Lions-spanmaats te speel. Dit was 'n ontspanne omgewing, maar op die veld het ons goeie vertonings gelewer. Ons was aangeskakel, maar ontspanne."
In die algemeen glo hy dit was 'n puik toernooi.
"Dit was 'n wonderlike toernooi. Dit was taai om soveel wedstryde agtereenvolgens te moes speel, maar dit was baie goed. Mense sê gereeld Suid-Afrikaanse krieket is in goeie hande en nou het ons dit gesien."
Betreklik onbekende spelers, soos die Warriors se Mthiwekhaya Nabe (25), Ayabulela Gqamane (31) en Tristan Stubbs (20), die Knights se Raynard van Tonder (22) en die Cobras se Siyabonga Mahima, onder talle andere, het ook gewys wat in hulle steek.
Nabe is naas Magala die voorste paaltjievraat, met tien slagoffers teen 'n gemiddeld van 9.70 lopies per paaltjie.
Die Protea Lungi Ngidi het ook tien paaltjies platgetrek, teen 9.80 lopies per paaltjie.
Gqamane en Stubbs het hulself as mokermanne onderskei, terwyl Van Tonder met klassieke kolfwerk gewys het hy moet so gou as moontlik by die Proteas betrek word.